Milliarder Donald Tramp AQSh prezidentining ruhan sog‘lom ekanligiga shubha qildi

Taniqli amerikalik ishbilarmon, milliarder Donald Tramp Twitter orqali AQSh prezidenti Barak Obamani Ebola virusi bilan zararlangan hududlardan kelayotganlarga mamlakatga kirishni taqiqlamaslik to‘g‘risidagi qarori uchun tanqid qildi, deb xabar berdi “RIA Novosti”.

“Men prezidentning ruhan sog‘lom ekanligiga shubhalanib qoldim. Nega u parvozlarni taqiqlamadi? Ahmoqlik!”, − deb yozgan milliarder o‘zining Twitter’dagi sahifasida.
Shuningdek, Tramp Obamani tanqid qilishni “Stiv Malsberg shousi” efirida ham davom ettirdi: “U yo qobilyatsiz, yo o‘ta qaysar, yoki rostdan ham ruhiy hasta. Rahbarlik tajribam menga hattoki qarama-qarshi pozitsiyadagi insonlarning ham fikrini tinglab ko‘rishga yordam beradi, biroq bu holatda men prezidentni tushunolmayman”.